Џовани Рејна

Џовани Алехандро Рејна (англиски: Giovanni Alejandro Reyna; роден на 13 ноември 2002) — американски професионален фудбалер кој игра како офанзивен играч за врска или крилен играч за бундеслигашкиот клуб Борусија Дортмунд и за репрезентацијата на Соединетите Американски Држави.

Тој бил вклучен во „Следната генерација 2019“ на Гардијан и е еден од последните кандидати за наградата „Златно момче“ за 2022 година.

 Клупска кариера 

 Борусија Дортмунд 

 Сезона 2019-20 
На 18 јануари 2020 година, Рејна го направил своето деби во Бундеслигата за Борусија Дортмунд, влегувајќи како замена во 72. минута, во победата со 5–3 против Аугсбург. Оттука, тој стана најмладиот Американец, на возраст од 17 години и 66 дена, кој некогаш се појавил во Бундеслигата, соборувајќи го рекордот претходно поставен од Кристијан Пулишиќ.

На 4 февруари, Рејна го постигнал својот прв професионален гол во поразот со 3–2 од Вердер Бремен во осминафиналето на ДФБ-Покал. Со тоа, тој станал најмладиот стрелец во историјата на Купот на Германија. На 18 февруари 2020 година, Рејна станал третиот најмлад играч кој некогаш се појавил во нокаут натпревар во Лигата на шампионите на УЕФА кога влегол како замена во 67. минута против Париз Сен Жермен. Девет минути подоцна, Рејна го асистирал победничкиот гол на Ерлинг Холанд за Борусија Дортмунд во реваншот од осминафиналето, станувајќи најмладиот Американец кој играл и забележал асистенција во натпревар од Лигата на шампионите.

На 16 мај, Рејна требало да го започне својот прв натпревар во Бундеслигата за Борусија Дортмунд во нивното дерби против Шалке, но се здобил со повреда на потколеницата за време на загревањето. Рејна се вратил на 23 мај и играл во последните 11 минути од победата со 2-0 на Волфсбург.

 Сезона 2020-21 
На 14 септември 2020 година, Рејна започнал во натпреварот од ДФБ-Покал и постигнал гол со слободен удар во победата од 5–0 против Дисбург. На 19 септември 2020 година, Рејна го постигнал својот прв гол во Бундеслигата во победата од 3-0 против Борусија Менхенгладбах, на возраст од 17 години и 311 дена, и станал вториот најмлад американски стрелец во Бундеслигата зад Кристијан Пулишиќ, на возраст од 17 години и 211 денови.

На 3 октомври 2020 година, во неговиот трет настап во лигата во сезоната 2020-2021, Рејна асистирал на 3 гола - два на Ерлинг Холанд и еден на Емре Џан со глава од корнер, во победата врз Фрајбург со 4-0. Како резултат на тоа, Рејна станал првиот Американец кој забележал хет-трик со асистенции во една од 5-те големи европски лиги откако Стив Черундоло го направил тоа за Хановер во март 2008 година, и најмладиот играч што некогаш го направил тоа во Бундеслигата.

На 5 декември, Рејна го постигнал својот втор гол во Бундеслигата против Ајнтрахт Франкфурт. Овој гол го направи вториот најмлад Американец кој постигнал два голови во лигата, откако Кристијан Пулишиќ го направил тоа за истиот клуб како Рејна. На 22 декември, тој бил избран за најдобар млад машки играч на годината во американскиот фудбал за 2020 година.

Рејна бил замена во второто полувреме за Дортмунд во нивната победа со 4-1 над РБ Лајпциг во финалето на ДФБ-Покал на 13 мај 2021 година. Неговото учество во натпреварот го означува како најмладиот Американец што се појавил во финале на домашен куп во Европа, рекорд кој претходно го држел неговиот интернационален соиграч Кристијан Пулишиќ.

 Сезона 2021-22 
На 28 јули 2021 година, Дортмунд објавил дека Рејна ќе го носи дресот со број 7 за претстојната сезона, кој претходно го носел Џејдон Санчо. На 27 август, тој станал најмладиот играч со 50 настапи во Бундеслигата за време на првенствениот натпревар против Хофенхајм.

Рејна претрпел серија повреди поради кои го пропуштил поголемиот дел од сезоната 2021-2022.

 Сезона 2022-23 
Враќајќи се од повредите, на 6 септември 2022 година, Рејна станал првиот американски играч кој обезбедил две асистенции во натпревар од Лигата на шампионите во победата од 3-0 против Копенхаген.

 Меѓународна кариера 
Откако ги претставувал Соединетите Држави на неколку младински нивоа, Рејна го добил својот прв повик во сениорскиот тим на Соединетите Држави за натпреварите против Велс и Панама во ноември 2020 година. На 12 ноември 2020 година, еден ден пред неговиот осумнаесетти роденден, Рејна го направил своето деби за сениорската репрезентација против Велс. Во следниот натпревар, пријателска победа над Панама со 6–2, Рејна започнал и го постигнал својот прв сениорски гол директно од слободен удар.

 Личен живот 
Рејна е роден во Сандерленд, Англија од американски родители кога неговиот татко, Клаудио Рејна, играл за Сандерленд. Неговото семејство се вратило во Соединетите Држави, населувајќи се во Бедфорд, Њујорк, во 2007 година кога Џовани имал пет години. Џовани се приклучил на младиот тим на Њујорк Сити, во 2015 година и продолжи да игра со тимовите на академијата Сити до 2019 година кога се преселил во Германија за да се приклучи на академијата на Борусија Дортмунд.

 Статистика 

 Клуб 
КлубСезонаЛигаНационален купКонтинентален купДругоВкупноДивизијаНастапиГоловиНастапиГоловиНастапиГоловиНастапиГоловиНастапиГоловиБорусија Дортмунд2019–20Бундеслига1501120—1812020–21Бундеслига3245380104672021–22Бундеслига1021010101322022–23Бундеслига1021050—162Вкупно цела кариера67884160209312

 Репрезентација 
РепрезентацијаГодинаНастапиГоловиСАД202021202173202250Вкупно144

 Наводи 

Категорија:Родени во 2002 година
Категорија:Американски фудбалери
Категорија:Фудбалери на ФК Борусија Дортмунд
Категорија:Фудбалери од Бундеслигата